रासायनिक दुर्घटना

रासायनिक दुर्घटना

किसी एक या अधिक संकट पैदा करने वाले पदार्थों के अवांछित रूप से निकलने को रासायनिक दुर्घटना कहते हैं। इससे मानव स्वास्थ्य को या पर्यावरण को क्षति हो सकती है। रसायनों से आग लग सकती है, विस्फोट हो सकते हैं, विषाक्त पदार्थ हवा या जल में मिश्रित हो सकते हैं, जिससे लोग बीमारी, चोट, मृत्यु आदि हो सकते हैं।

रासायनिक आपात स्थितियाँ
रासायनिक आपात स्थिति (इमर्जेन्सी) उस समय उपस्थित होती है, जब किसी दुर्घटना अथवा आक्रमण के दौरान, जहरीले रसायन-हवा में छोड़ दिए जांए, भोजन में मिल जाएँ अथवा पानी में छोड़ दिए जाएँ। ये रसायन-गैस, द्रव अथवा ठोस रूप में हो सकते हैं। ये रसायन लोगों तथा पर्यावरण के लिए नुकसानदेह हो सकते हैं। ये रसायन उस स्थिति में लोगों को नुकसाने पहुँचा सकते हैं, जब ये साँस के साथ शरीर में चले जाएँ, त्वचा के माध्यम से सोख लिए जाएँ अथवा निगल लिए जाएँ।

रासायनिक आपात स्थिति की पहचान
रासायनिक आपात स्थिति की निम्नलिखित लक्षणों के माध्यम से पहचान करेंः 

 आँखों में पानी आना 
 साँसे छोटी होना अथवा रुँघना 
 हिलने-डुलने अथवा चलने में समस्याएँ 
 विचारों में असमंजस 
 फड़कन के साथ संचलन 
 त्वचा में जलन 

पक्षियों, मछलियों अथवा छोटे जानवरों का अधिक बीमार होना अथवा मरना भी रासायनिक आपात स्थिति का संकेत हो सकता है।

किसी रासायनिक आपात स्थिति के दौरान 
 टेलीविजन, रेडियो अथवा इंटरनेट पर रिपोर्टें देखें/सुनें 
 स्थानीय अथवा राज्य प्रशासन के अधिकारी आपको जानकारी देंगे कि किन लक्षणों को देखना है। 
 अधिकारी आपको जानकारी देंगे कि घर में रहना है अथवा बाहर जाना है। 
 यदि आपसे घर में रहने के लिए कहा जाता है तोः 
 सभी भट्ठियॉं, एयर कंडीशनर तथा पंखे बंद कर दें। 
 रोशनदान बंद कर दें। 
 सभी दरवाजे एवं खिड़किया बंद करके ताले लगा दें। 
 यदि आप बीमारी का अनुभव करते हैं, तो तुरंत अपने चिकित्सक से संपर्क करें अथवा अस्पताल जाएँ। 
 यदि आप कोई रसायन निकलता देखते हैं, तोः 
 तुरंत उस स्थान को छोड़ दें। 
 किसी कपड़े से अपने नाक और मुँह को इस प्रकार ढक लें जिससे हवा छनकर आए परंतु साँस आती रहे। 
 कोई सुरक्षित स्थान खोजें। 
 यदि यह रसायन किसी भवन में है तो उस रसायन के बीच से गुजरें बिना भवन छोड़ दें। यदि आप वह भवन नहीं छोड़ सकते तो रसायन से जितनी दूर जाना संभव हो, उतनी दूर चले जाएँ। 
 यदि आप बाहर हैं तो वह मार्ग खोजें, जिससे आप सर्वाधिक जल्दी उस रसायन से दूर चले जाएँ। यदि आप जान सकते हैं कि हवा किस तरफ चल रही है तो उसकी विपरीत दिशा में अथवा हवा आने की दिशा में आगे बढ़ें। यदि आप हवा आने की दिशा में नहीं रह सकते अथवा रसायन से दूर नहीं जा सकते तो भवन के भीतर जाएँ। 
 यदि पुलिस को रासायनिक आपात स्थिति की जानकारीे नहीं है तो उससे संपर्क करें। 

 यदि आपने कुछ रसायन ग्रहण कर लिया है अथवा आपको लगता है कि ऐसा हो गया है, तोः 
 अपने कपड़े उतारें और उन्हें एक प्लास्टिक की थैली में डाल लें। इस थैली को मज़बूती से बंद कर दें। 
 स्नान करें अथवा अपनी त्वचा एवं बालों को साबुन एवं पानी से भली प्रकार साफ करें। रसायन को अपनी त्वचा में मलें नहीं। यदि बाहर हैं तो किसी हौज अथवा जल स्रोत की तलाश करें। 
 साफ कपड़े पहन लें। 
 यदि आप पर रासायनिक आपात-स्थिति के कोई लक्षण दृष्टिगोचर हों, तो चिकित्सकीय सहायता प्राप्त करें। 

यदि लोगों पर कुछ निश्चित रसायन लग जाते हैं, तो अधिकारी उनका ‘अविषाक्तन‘ करा सकते हैं। इसमें कपड़े उतारना तथा त्वचा से रसायन हटाने के लिए स्नान शामिल हो सकता है। ऐसा हस्तन योग्य (पोर्टेबल) स्नान इकाई में कराया जा सकता है।

इन्हें भी देखें
भोपाल गैस काण्ड

विपदा प्रबंधन
रासायनिक दुर्घटना